A Bizottság 396/92/EGK rendelete

(1992. február 18.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3694/91/EGK rendelettel [1] módosított, a vám- és a statisztikai nómenklatúráról, valamint a közös vámtarifáról szóló 2658/87/EGK rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. február 18-án.

a Bizottság részéről

Christiane Scrivener

a Bizottság tagja

[1] HL L 350., 1991.12.19., 17. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

| |

(1) | (2) | (3) |

1. | Multiplex rendszer központi egység formájában, amely három nyomtatott áramkörből áll, és ezek átalakítót, diszkrét és hibrid komponenseket, valamint alegységek sorozatát tartalmazzák. A multiplex készülék számos különböző jel egyidejű átvitelét teszi lehetővé ugyanazon a kábelen. A rendszer, amelyet polgári légi járművekbe szerelnek az utasok tájékoztatása és szórakoztatása céljából, lehetővé teszi, hogy az utasok fülhallgatón a több csatorna egyikét hallgassák. | 85178190 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8517, a 851781 és a 85178190 KN-kód megfogalmazása határozza meg. |

2. | Elektronikus multiplex készülék saját házban, amely lehetővé teszi több csatlakozás létesítését egy számítógépes hálózat különböző csatlakozási pontjai között. A digitális technológiával működő készülék összegyűjti az adatokat, a több adatfolyamatot egyetlen adatfolyammá alakítja, és ezt egy vezetéken továbbítja. Az egyetlen vezetéken érkező jelek viszont több kimeneti vezetéken kerülnek ismét szétosztásra. | 85178200 | A besorolást a Kombinált Nómenklatúra 1., és 6. általános értelmezési szabályának rendelkezései, valamint a 8517, a 851781 és a 85178190 KN-kód megfogalmazása határozza meg. |

3. | Jármű (180 cm hosszú, 87 cm széles, 100 cm magas) egyhengeres, négyütemű (400 cm3 hengerűrtartalmú) benzinmotorral, alapvető jellemzője a 400 kg raksúlyú, megerősített billenő rakfelület, továbbá kézi billentőszerkezettel, kezelőszervekkel és gumikerékkel szerelték fel. Terheletlen súlya 250 kg, legnagyobb sebessége 6,8 km/h, teljesítménye 5,37 kW. A járműnek három előre- és egy hátrameneti sebességi fokozata van. Elsősorban építkezéseken föld, homok stb. szállítására, illetve lerakására használják. | 87041019 | A besorolást a Kombinált Nómenklatúra 1., és 6. általános értelmezési szabályának rendelkezései, valamint a 8704, a 870410 és a 87041019 KN-kód megfogalmazása határozza meg. A kialakítás, különösen a billenő rakfelület és a gumikerék egyidejű alkalmazása, valamint a rendeltetésszerű használat helye miatt a járművet nem lehet a 8709 KN-kód alá sorolni. |

4. | Új jármű (255 cm hosszú, 108 cm széles, 128 cm magas) egyhengeres, négyütemű (400 cm3 hengerűrtartalmú) benzinmotorral, alapvető jellemzője a megerősített és hidraulikus billentésű, oldalán és a végén ürítőnyílásokkal rendelkező plató, raksúlya 800 kg, továbbá kezelőszervekkel ellátott vezetőfülkével és gumikerekekkel rendelkezik. Legnagyobb sebessége 8,7 km/h, teljesítménye 7,46 kW. Elsősorban építkezéseken föld, homok stb. szállítására, illetve lerakására használják. | 87043191 | A besorolást a Kombinált Nómenklatúra 1., és 6. általános értelmezési szabályának rendelkezései, valamint a 8704, a 870431 és a 87043191 KN-kód megfogalmazása határozza meg. A kialakítás, különösen a billenőplató és a gumikerék alkalmazása, valamint a rendeltetésszerű használat helye miatt a járművet nem lehet a 8709 KN-kód alá sorolni. A billenőplató sokoldalúsága és összetett konstrukciója miatt a terméket nem lehet a 870410 KN-kód alá tartozó dömperként besorolni. |

5. | Különálló rendszer, amely lehetővé teszi, hogy a felhasználó két- vagy háromdimenziós képet hozzon létre a képernyőn. Másra nem használható, és kizárólag számítógépes grafikai alkalmazásra programozható. A következő alkatrészeket tartalmazza: feldolgozó egység, amely mikroprocesszort, grafikus processzort és célorientált memóriát tartalmaz,kezelőszervek, például billentyűzet, egér, programfunkció billentyűk és grafikus digitalizáló tábla,képi megjelenítő berendezés ("térhatású képernyő"). | 90171090 | A besorolást a Kombinált Nómenklatúra 1. és 6. általános értelmezési szabályának rendelkezései, a XVI. áruosztályhoz fűzött 4. megjegyzés, a 84. árucsoporthoz fűzött 5. megjegyzésének B. pontja és a 90. árucsoporthoz fűzött 3. megjegyzés, valamint a 9017, a 901710 és a 90171090 KN-kód megfogalmazása határozza meg. A terméket nem lehet a 8471 KN-kód alá besorolni, mert a 84. árucsoporthoz fűzött 5. megjegyzés B. pontja szerinti "kizárólagos felhasználásra" alkalmas. |

--------------------------------------------------